19056./2026/SZESZA 
19056./2026/SZESZA

1. számú melléklet: Műszaki szakmai elvárások
Mérföldkövek, teljesítési ütemterv, díjak 
[bookmark: _GoBack] 2026-2027, valamint opcióként 2028 évre

Ajánlatkérő a 2015. évi LVII. törvényben, valamint az annak végrehajtására kiadott rendeletekben foglaltak szerint energetikai auditra és energetikai szakreferens foglalkoztatására kötelezett. A jogszabályi megfelelés biztosítása érdekében Ajánlatkérő az MSZ EN ISO 50001:2019 szabványnak megfelelő, akkreditált tanúsító szervezet által tanúsított energiagazdálkodási rendszert működtet, és energetikai szakreferenst foglalkoztat.
Feladat: Energetikai szaktanácsadás és ezen belül energetikai szakreferensi feladatok ellátása Ajánlatkérő teljes (vasúti, autóbuszos, HÉV) területén. 

A beszerzés feladatának teljesítéséhez szükséges dokumentációs elemek, eredménytermékek 

 Hatósági levelezések másolata 
 Elkészített jelentések
 Egyéb kötelező adatszolgáltatások és egyeztetett feladatok dokumentumai 
A dokumentációs elemek és eredménytermékek pontos körét, azok tartalmi és formai követelményeit Ajánlatkérő és Nyertes Ajánlattevő az Egyedi Megrendelőben rögzítik.

A beszerzési feladat megvalósításának nyelve (a kapcsolattartás és a dokumentáció nyelve) 

A feladat megvalósításának nyelve: magyar 
A kapcsolattartás és a dokumentáció nyelve: magyar
A MÁV Személyszállítási Zrt., mint Megrendelő részére, annak adatszolgáltatása és együttműködése alapján a Vállalkozónak el kell látnia a mindenkor hatályos 2015. évi LVII. törvény és a 122/2015. (V. 26.) Kormányrendelet, valamint a 2/2017. (II. 16.) MEKH rendelet által meghatározott energetikai szakreferensi feladatokat éves ciklusban, amelyek a következők:
A 122/2015. (V. 26.) Kormányrendelet 7/A § d pontja szerint a megrendelő számára közös egyeztetéssel és a megrendelő jóváhagyásával havi jelentést készít tevékenységéről, a megrendelő tárgyhavi energiafogyasztásának mértékéről és annak értékeléséről a korábbi fogyasztási adatok, beruházások, fejlesztések, valamint egyéb körülmények tükrében, kiegészítve (amennyiben a szerződés kötés 2026.07.01 után következik be, akkor a havi jelentések összeállítása visszamenőleg 2026.07.01-től utólagosan, Megrendelő által szolgáltatott adatok alapján történik) a következő feladatokkal:
a szakreferens által végzett tárgyhavi tevékenység tételes leírása, 
regionális szinten feldolgozva, egységes szerkezetbe foglalva, szakterületenként (vasút, autóbusz, HÉV) külön fejezetekre bontva, grafikusan kiértékelve és a trendet elemezve az energiafogyasztási adatok kiértékelése, annak figyelembevételével, hogy Megrendelő pontos energiafogyasztási adatokat csak a tárgyhónapot megelőző időszakra, a lezárt és könyvelt adatokra alapozva tud biztosítani,
a feldolgozott energiafelhasználási adatok alapján, célszerű esetben, javaslattétel az energiahatékonysági fejlesztésekre, energiahatékony üzemeltetési megoldásokra,
az MSZ EN ISO 50001:2019 szabvány szerint kiépített energiairányítási rendszer működtetésének éves rendszerességgel történő kiértékelése, amely tartalmazza a belső auditok kiértékelését, célszerű esetekben javaslattétel a működés fejlesztésére,
a 2023. évi CVIII. törvény (ESG törvény) alapján készülő Társasági ESG beszámolóhoz felhasználásra kerülő energetikai adatszolgáltatás validálása,
az energiahatékonyságról szóló 2015. évi LVII. törvény (Ehat. tv.) és a törvény végrehajtásáról szóló 122/2015. (V. 26.) Korm. rendelet szerint képezni kívánt hitelesített megtakarítás adatok (HEM-ek) hitelesítésre történő előkészítése,
közreműködés a közlekedési célú energia felhasználások egységes mérési és kiértékelési rendszerének kialakításában és működtetésének támogatásában,
közreműködés az Ehat. 22/C. § szerinti jelentés elkészítésében, 

Összefoglaló éves jelentést készít közös egyeztetéssel és Megrendelő jóváhagyásával, a havi jelentések alapján, egységes szerkezetbe foglalva, szakterületenként külön fejezetekre bontva, a tárgyévet megelőző évről, tárgyév május 15-ig, a végrehajtott energiahatékonysági fejlesztések, alkalmazott üzemeltetési megoldások által elért energia-megtakarítási eredményekről. 
Az összefoglaló éves jelentést előzetes konzultációra április 30-ig a Megrendelő részére előterjeszti. A szakreferensnek együtt kell működni Megrendelő kommunikációs szervezetével, különös tekintettel az éves jelentés arculati és formai feldolgozására vonatkozóan a publikus közzététel érdekében.

Elvégzi a MEKH részére történő éves adatszolgáltatást (éves adatszolgáltatás) a mindenkor hatályos 2/2017. (II. 16.) „MEKH rendelet a nagyvállalatok/energetikai audit elvégzésére és az energetikai szakreferens igénybevételére köteles gazdálkodó szervezetek energiafelhasználásának mértékére, valamint energia megtakarítására vonatkozó adatszolgáltatás rendjéről” alapján, melyet előzetes konzultációra június 15-ig Megrendelő részére előterjeszt.
Energetikai szaktanácsadást folytat az alábbiak szerint:
4.a. Figyelemmel kíséri a Megrendelő energiafelhasználásának változásait, valamint az energiahatékonysági intézkedések megvalósítását.
4.b. Részt vesz Megrendelő alkalmazottai energiahatékonysági szemléletének kialakításában.
4.c. Szakmai megfigyelőként és tanácsadóként részt vesz a megrendelőnél a rendszeres energiairányítási auditok lefolytatásában, valamint az MSZ EN ISO 50001:2019 szabvány szerinti energiagazdálkodási rendszer működésének figyelemmel kísérésében és fejlesztésében.
4.d. Javaslatokat fogalmaz meg energiahatékony üzemeltetési megoldásokkal, energiahatékonysági fejlesztési lehetőségekkel kapcsolatban.
4.e. Gondoskodik a végrehajtott energiahatékonysági fejlesztések, alkalmazott üzemeltetési megoldások által elért energia-megtakarítási eredmények kimutatásáról.
Vállalkozó a fenti Munkát a tárgyévre vetített feladatok elvégzése útján teljesíti a fent hivatkozott jogszabályok és a Szerződés rendelkezései valamint Megrendelő eseti utasításai szerint.
A tárgyévre vonatkozó feladatok a következőket foglalják magukban: 
                - A tárgyévet megelőző naptári évre vonatkozó éves összefoglaló jelentés              készítése az adatszolgáltatási kötelezettség teljesítése a fenti 2. és 3. pontokba foglaltak, és a Hivatal útmutatásai szerint.
                - Havi jelentések elkészítése a fenti 1.-2. pontokban előírtak szerint.
A fenti 4. pontban foglalt megfigyelői, közreműködői, tanácsadói, kimutatás-készítési, javaslat-tételi feladatok ellátása Megrendelő közvetlen utasításainak megfelelően a keretszerződés ideje alatt összesen Mérföldkövek, teljesítési ütemtervben meghatározott, várható mérnökórányi rendelkezésre álló időtartamban lehetséges a szerződéses időszak alatt.

Teljesítési mérföldkövek tárgyévenként

A Munka teljesítésének igazolása és pénzügyi elszámolása negyedéves teljesítési mérföldkövekhez kötött. Egy tárgyévre vonatkozóan Felek az alábbi négy teljesítési mérföldkövet határozzák meg. A mérföldköveknek megfelelő teljesítések csak az azokat megelőző sorszámú mérföldkövek szerződésszerű teljesítését követően igazolhatók.

Első mérföldkő: a tárgyév 01-03 havi jelentések elkészítése, átadása, valamint az előző mérföldkő utolsó teljesítési napjától ezen mérföldkő utolsó napjáig teljesítésre meghatározott, 4. pont szerinti feladatok ellátása (függetlenül az adott időszakban ténylegesen végzett mérnökóra-alapú tevékenység terjedelmétől). (2027-2028 évek tekintetében)

Második mérföldkő: a tárgyév 04-06 havi jelentések elkészítése, átadása, továbbá a 2. pont szerinti, a tárgyévet megelőző évre vonatkozó összefoglaló éves jelentés elkészítése, és a 3. pont szerinti MEKH részére történő éves adatszolgáltatás, valamint az előző mérföldkő utolsó teljesítési napjától ezen mérföldkő utolsó napjáig teljesítésre meghatározott, 4. pont szerinti feladatok ellátása (függetlenül az adott időszakban ténylegesen végzett mérnökóra-alapú tevékenység terjedelmétől). (2027-2028 évek tekintetében)

Harmadik mérföldkő: a tárgyév 07-09 havi jelentések elkészítése, átadása, továbbá az előző mérföldkő utolsó teljesítési napjától ezen mérföldkő utolsó napjáig teljesítésre meghatározott, 4. pont szerinti feladatok ellátása. (függetlenül az adott időszakban ténylegesen végzett mérnökóra-alapú tevékenység terjedelmétől).


Negyedik mérföldkő: a tárgyév 10-12 havi jelentések elkészítése, átadása, továbbá az előző mérföldkő utolsó teljesítési napjától ezen mérföldkő utolsó napjáig teljesítésre meghatározott, 4. pont szerinti feladatok ellátása. (függetlenül az adott időszakban ténylegesen végzett mérnökóra-alapú tevékenység terjedelmétől).

A teljesítés menete

Közreműködő, teljesítési segéd a Megrendelő előzetes írásbeli engedélye nélkül a szerződésteljesítésbe nem vonható be.

Az 1-3. pontokban leírt feladatokat Vállalkozó önállóan, a Megrendelő által szolgáltatott adatok és információ birtokában végzi el.

A 4. pontban meghatározott feladatokat Vállalkozó Megrendelő utasításai szerint látja el. Egy konkrét időpontban való rendelkezésre állással járó munkavégzést Megrendelő olyan módon köteles írásban (ideértve az egyszerű elektronikus levelet is) megrendelni, hogy az legalább öt munkanappal megelőzze az adott munkavégzés első napját. Az írásbeli értesítésben meg kell jelölni az adott feladat tárgyát, a munkavégzés helyét és várható időtartamát. Vállalkozó jogosult a megrendelt munkavégzés időpontjára ésszerű módosító javaslatot tenni.

Az 1. számú melléklet 4. pontjában foglalt feladatok végzésére fordított időről (mérnökórák) Vállalkozó órás részletességű és feladat bontású kimutatást vezet, amelynek tételeit Megrendelő kapcsolattartója - egyetértése esetén – a havi jelentés elfogadásával (visszaigazolásával) igazolja. Minden feladatra vonatkozóan a szakmailag ténylegesen indokolt mennyiségű ráfordított mérnökóra tartható nyilván. Ráfordított munkaidőként a teljesítés(ek) helyén rendelkezésre állással és munkavégzéssel töltött idő tartható nyilván, utazásra fordított idő nem. A fentiekben meghatározott maximális mérnökóraszám kimerítését követően Vállalkozó az azonos melléklet 4. pontjában foglalt feladatok ellátására nem köteles.
Felek kijelentik, hogy tudomással bírnak arról, hogy a Munka fizikai átadása és a mennyiségi átvétel önmagában nem minősül a szerződésszerű teljesítés igazolásának és a teljesítés elfogadásának.

Mérföldkövek, teljesítési ütemterv (külön táblázatban csatolva ár táblázattal kiegészítve)
Mérföldkövek, teljesítési ütemtervben meghatározott feladatok elvégzéséhez szükséges, várható mérnökóra mennyiségek:

	2026
	2027
	2028 

	Feladat
	Feladat
	Feladat

	Június 1-től december 31-ig (összesen várhatóan 340 mérnökórányi rendelkezésre állási terjedelemben) 
	Január 1-től december 31-ig (összesen várhatóan 300 mérnökórányi rendelkezésre állási terjedelemben) 
	Január 1-től december 31-ig (összesen várhatóan  300 mérnökórányi rendelkezésre állási terjedelemben) 

